जयपुर: चेन्नई के खिलाफ शुक्रवार को राजस्थान की जीत का सेहरा भले हो विकेटकीपर बल्लेबाज जोस बटलर के सिर पर बंधा हो लेकिन उसकी जीत की इबारत पारी के 19वें ओवर में कृष्णप्पा गौथम ने लिखी। कृष्णप्पा गौथम आईपीएल 11 में राजस्थान के लिए छोटी लेकिन निर्णायक पारियां खेल रहे हैं। जनवरी में हुई नीलामी में बेस प्राइज 20 लाख से 31 गुना कीमत पर बिके कर्नाटक के हरफनमौला खिलाड़ी ने राजस्थान के लिए अपनी उपयोगिता साबित की है।